
Domnului deputat Iancu Iulian, 

Preşedintele Comisiei pentru industrii şi servicii

AVIZ

asupra Proiectului de Lege pentru aprobarea Ordonanţei Guvernului nr.39/2007 privind interoperabilitatea sistemelor electronice de tarifare pentru 
utilizarea infrastructurii rutiere
În conformitate cu prevederile art. 95 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor Proiectul de Lege pentru aprobarea Ordonanţei Guvernului nr.39/2007 privind interoperabilitatea sistemelor electronice de tarifare pentru utilizarea infrastructurii rutiere, PLX nr. 781/15.11.2007.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat proiectul de lege în şedinţa din 04 decembrie 2007. În urma dezbaterilor, membrii comisiei au hotărât, cu unanimitatea membrilor prezenţi, avizarea negativă a proiectului de lege şi solicitarea Biroului Permanent de a fi sesizată şi Comisia pentru tehnologia informaţiei şi comunicaţiilor în vederea întocmirii unui raport comun, întrucât este necesară dezbaterea şi amendarea textului de lege cu precizări legate de:

· autorizarea operatorilor sistemelor electronice de tarifare
· garantarea securităţii efectuării plăţilor electronice prin sistemele electronice de tarifare
· disponibilitatea spectrului de frecvenţe pe benzile menţionate în proiectul de lege şi asigurarea eliminării interferenţelor perturbatoare în funcţionarea sistemelor electronice de tarifare
PREŞEDINTE,


           dr. Varujan Pambuccian

